**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2021. szeptember 28-i ülésére**

**Javaslat a Savaria Megyei Hatókörű Városi Múzeum Szervezeti és Működési Szabályzatának elfogadására**

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 6. pontja úgy rendelkezik, hogy az önkormányzat fenntartásában működő kulturális intézmények szervezeti és működési szabályzatát, valamint egyéb dokumentumait a polgármesteri jóváhagyást megelőzően a Kulturális, Oktatási és Civil Bizottság véleményezi.

A Savaria Megyei Hatókörű Városi Múzeum az intézmény Szervezeti és Működési Szabályzatának (a továbbiakban: SZMSZ) módosítását kezdeményezi, amelyet az alábbiakkal indokol:

1. Az intézmény működését meghatározó jogszabályi háttér változása

* a közalkalmazotti jogviszony 2020. november 1. napjától munkaviszonnyá történő átalakulása;
* kötelespéldányok szolgáltatása;
* az állományvédelmi felelősök feladatai;
* a régészeti feladatellátás;
* vagyonnyilatkozat-tételi kötelezettség

2. Változás tagintézmény jogállásában

* ISEUM Savariense Régészeti Műhely és Tárház – közérdekű muzeális gyűjtemény

3. Változás a fenntartó által engedélyezett álláshelyek számában

* az engedélyezett összlétszám: 100,75 fő
* Schrammel-gyűjtemény: 6 fő

4. Változás tagintézmény címében

* Vasi Szemle Szerkesztősége (Rákóczi F. u. 12.)

5. Változás az intézményi költségvetés elkészítésének folyamatában

6. A belső ellenőrzés által tett megállapítások

Előzőekre tekintettel indokolt az intézményi SZMSZ módosítása, amely az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2021. szeptember „ ”**

**/: Horváth Soma :/**

**HATÁROZATI JAVASLAT**

**………/2021. (IX. 28.) KOCB sz. határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 6. pontja alapján a Savaria Megyei Hatókörű Városi Múzeum Szervezeti és Működési Szabályzatát az előterjesztés melléklete szerinti tartalommal jóváhagyásra javasolja a polgármesternek.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csapláros Andrea, a Savaria Megyei Hatókörű Városi Múzeum igazgatója)

**Határidő:** azonnal